চার বায়ত
চার বায়ত হল একটি ৪০০ বছরের পুরনো ঐতিহ্যবাহী পরিবেশন শিল্পকলা। এটি পরিবেশন করেন একদল শিল্পী বা গায়ক। চার বায়ত বা চারটি স্তবক হল লোককাহিনী এবং পরিবেশন শিল্পকলার একটি রূপ। প্রাচীন এই কলাটি আজও কিছু জায়গায় পরিবেশিত হয়, যার মধ্যে আছে প্রধানত রামপুর (উত্তরপ্রদেশ), টঙ্ক (রাজস্থান), ভোপাল (মধ্যপ্রদেশ) এবং তেলেঙ্গানার (পূর্ববর্তী অন্ধ্রপ্রদেশ) হায়দ্রাবাদ। সঙ্গীত নাটক একাডেমী এটিকে একটি ঐতিহ্যবাহী লোকশিল্প হিসেবে স্বীকৃতি দিয়েছে।